कान्हड़ देव ने सोमनाथ के शिवलिंग की कभी पूजा नहीं की थी। उनका तो अपना एक निजी शिवलिंग था। लेकिन उन्होंने सोमनाथ के शिवलिंग के लिए अपने प्राण, अपना परिवार, अपना राज्य सब न्योछावर कर दिए। क्यों? क्योंकि उनके राज्य का एक धर्म था। वो था सनातन हिन्दू धर्म। हिन्दू धर्म के चिन्ह को खंडित करना उनके राज्य की संप्रभुता को ललकारना था। उस समय धर्म और राज्य अलग नहीं हुआ करते थे। आज भी ऐसा ही है। ईसाई अमेरिका का मुस्लिम मिडिल ईस्ट से झगड़ा है, यहूदी इस्राइल का मुस्लिम फिलिस्तीन से झगड़ा है, हिन्दू भारत का मुस्लिम पाकिस्तान से झगड़ा है। कबूतर के आँख बंद कर लेने से वह बिल्ली के लिए अदृशय नहीं हो जाता। भारत भले ही अपने आप को एक धर्मनिरपेक्ष राज्य माने पर दुनिया की नजर में वो एक अघोषित हिन्दू राष्ट्र ही है। कुछ छद्म विद्वानों की वजह से इस साधारण सी सच्चाई को मानने को कोई तैयार नहीं। जब तक धर्म और सरकार को अलग रखा जाएगा NIT श्रीनगर जैसे दुस्साहस होते रहेंगे। अगर तेहरवी सदी के राजा भी धर्मनिरपेक्ष होते तो सोमनाथ हज़ारों बार और लुटा होता। धर्मनिरपेक्षता राजा/राज्य को कठोर निर्णय लेने से रोकती है। धर्मनिरपेक्षता एडमिनिस्ट्रेशन के लिए क्रिप्टोनाइट का काम करती है।